CELEX: 52012PC0640
Language: mt
Date: 2012-11-07
Title: Proposta għal DEĊIŻJONI TAL-KUNSILL dwar l-iffirmar, f'isem l-Unjoni Ewropea, tal-Ftehim f'għamla ta' Skambju ta' Ittri bejn l-Unjoni Ewropea u r-Repubblika Popolari taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom mal-Unjoni Ewropea

|
			
		
		
		52012PC0640
		
			Proposta għal DEĊIŻJONI TAL-KUNSILL dwar l-iffirmar, f'isem l-Unjoni Ewropea, tal-Ftehim f'għamla ta' Skambju ta' Ittri bejn l-Unjoni Ewropea u r-Repubblika Popolari taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom mal-Unjoni Ewropea /* COM/2012/0640 final - 2012/0303 (NLE) */
			
				
		
		
			
			   	MEMORANDUM TA' SPJEGAZZJONI
1.           IL-KUNTEST TAL-PROPOSTA
Bl-adeżjoni tar-Repubblika tal-Bulgarija
u r-Rumanija, l-Unjoni Ewropea kabbret l-unjoni doganali tagħha.
Għaldaqstant, l-Unjoni Ewropea kienet obbligata, skont ir-regoli
tal-Organizzazzjoni Dinjija tal-Kummerċ (WTO) (GATT,
l-Artikolu XXIV:6), li tibda negozjati mal-Membri tad-WTO li għandhom
drittijiet ta' negozjar fl-iskedi ta' kwalunkwe Membru li se jissieħeb
sabiex ikun hemm qbil dwar aġġustament kumpensatorju. Aġġustament
bħal dan ikun dovut jekk l-adozzjoni tar-reġim estern tat-tariffi
tal-UE jirriżulta f'żieda fit-tariffi lil hinn mil-livell li
l-pajjiż li qed jaċċedi ntrabat bih fid-WTO, filwaqt li
"jitqies sew it-tnaqqis tad-dazji fuq l-istess linja tariffarja li sar
minn kostitwenti oħrajn tal-unjoni doganali malli ġiet
iffurmata".
Fid-29 ta' Jannar 2007,
il-Kunsill awtorizza lill-Kummissjoni biex tiftaħ negozjati
bis-saħħa tal-Artikolu XXIV:6 tal-GATT 1994.
Għaldaqstant il-Kummissjoni nnegozjat mal-Membri tad-WTO li għandhom
drittijiet ta' negozjar rigward l-irtirar ta' konċessjonijiet
speċifiċi li għandhom x'jaqsmu mal-irtirar tal-iskedi
tar-Repubblika tal-Bulgarija u r-Rumanija, matul l-adeżjoni tagħhom
mal-Unjoni Ewropea. 
In-negozjati mar-Repubblika Popolari
taċ-Ċina rriżultaw f'abbozz ta' Ftehim fil-forma ta' Skambju ta'
Ittri li nbeda fil-31 ta' Mejju 2012.
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U L-VALUTAZZJONIJIET TAL-IMPATT
In-negozjati tmexxew mill-Kummissjoni
fil-qafas tad-direttivi ta' negozjar maħruġa mill-Kunsill. Il-Kunsill
(il-Kumitat tal-Politika Kummerċjali) u l-Parlament Ewropew (il-Kumitat
tal-INTA) ġew infurmati bit-test tal-abbozz tal-ftehim qabel ma nbeda.
3.           ELEMENTI ĠURIDIĊI TAL-PROPOSTA
Din il-proposta titlob lill-Kunsill jawtorizza
l-iffirmar tal-Ftehim f'għamla ta' Skambju ta' Ittri mar-Repubblika
Popolari taċ-Ċina. B'mod parallel, qed titressaq ukoll proposta
separata dwar il-konklużjoni ta' dan il-Ftehim.
Ir-Regolament ta' implimentazzjoni li
jirriżulta se jiġi adottat mill-Kummissjoni, skont
l-Artikolu 144 tar-Regolament dwar l-Organizzazzjoni Komuni tas-Suq Unika
(OKS) (ir-Regolament (KE) Nru 1234/2007) u l-Artikolu 7
tar-Regolament (KE) Nru 1216/2009 li jistabbilixxi l-arranġamenti
kummerċjali applikabbli għal ċerti oġġetti li
jirriżultaw mill-ipproċessar tal-prodotti agrikoli.
2012/0303 (NLE)
Proposta għal
DEĊIŻJONI TAL-KUNSILL
dwar l-iffirmar, f'isem l-Unjoni Ewropea,
tal-Ftehim f'għamla ta' Skambju ta' Ittri bejn l-Unjoni Ewropea u
r-Repubblika Popolari taċ-Ċina skont l-Artikolu XXIV:6 u
l-Artikolu XXVIII tal-Ftehim Ġenerali dwar it-Tariffi u
l-Kummerċ (GATT) 1994 rigward il-modifika tal-konċessjonijiet
fl-iskedi tar-Repubblika tal-Bulgarija u r-Rumanija matul l-adeżjoni
tagħhom mal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-ewwel subparagrafu
tal-Artikolu 207(4), flimkien mal-Artikolu 218(5) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Fid-29 ta' Jannar 2007,
il-Kunsill awtorizza lill-Kummissjoni biex tibda negozjati ma' ċerti
Membri oħrajn tal-Organizzazzjoni Dinjija tal-Kummerċ skont
l-Artikolu XXIV:6 tal-Ftehim Ġenerali dwar it-Tariffi u
l-Kummerċ (GATT) 1994, matul l-adeżjoni mal-Unjoni Ewropea
tar-Repubblika tal-Bulgarija u r-Rumanija.
(2)       In-negozjati tmexxew
mill-Kummissjoni fil-qafas tad-direttivi ta' negozjar adottati mill-Kunsill.
(3)       Dawn in-negozjati ġew
konklużi u l-Ftehim f'għamla ta' Skambju ta' Ittri bejn l-Unjoni
Ewropea u r-Repubblika Popolari taċ-Ċina skont l-Artikolu XXIV:6
u l-Artikolu XXVIII tal-Ftehim Ġenerali dwar it-Tariffi u
l-Kummerċ (GATT) 1994 rigward il-modifika tal-konċessjonijiet
fl-iskedi tar-Repubblika tal-Bulgarija u r-Rumanija matul l-adeżjoni tagħhom
mal-Unjoni Ewropea ("il-Ftehim") inbeda
fil-31 ta' Mejju 2012.
(4)       Il-Ftehim għandu
jiġi ffirmat,
ADOTTA DIN ID-DEĊIŻJONI:
Artikolu 1
L-iffirmar tal-Ftehim f'għamla ta'
Skambju ta' Ittri bejn l-Unjoni Ewropea u r-Repubblika Popolari
taċ-Ċina skont l-Artikolu XXIV:6 u l-Artikolu XXVIII tal-Ftehim
Ġenerali dwar it-Tariffi u l-Kummerċ (GATT) 1994 rigward il-modifika
tal-konċessjonijiet fl-iskedi tar-Repubblika tal-Bulgarija u r-Rumanija
matul l-adeżjoni tagħhom mal-Unjoni Ewropea ("il-Ftehim")
huwa b'dan awtorizzat f'isem l-Unjoni, soġġett għall-konklużjoni
tal-imsemmi Ftehim.
It-test tal-Ftehim li jrid jiġi ffirmat
huwa anness ma' din id-Deċiżjoni.
Artikolu 2
Il-President tal-Kunsill huwa b'dan awtorizzat
jaħtar il-persuna/i bis-setgħa li jiffirmaw il-Ftehim f'isem
l-Unjoni.
Artikolu 3
Din id-Deċiżjoni għandha
tidħol fis-seħħ fid-data tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
ANNESS
FTEHIM
F'GĦAMLA TA' SKAMBJU TA' ITTRI
Bejn l-Unjoni Ewropea u r-Repubblika
Popolari taċ-Ċina skont l-Artikolu XXIV:6 u l-Artikolu XXVIII
tal-Ftehim Ġenerali dwar it-Tariffi u l-Kummerċ (GATT) 1994 rigward
il-modifika tal-konċessjonijiet fl-iskedi tar-Repubblika tal-Bulgarija u
r-Rumanija matul l-adeżjoni tagħhom mal-Unjoni Ewropea
A.
Ittra mingħand l-Unjoni Ewropea
Post,
data
Sinjur, 
Wara negozjati
skont l-Artikolu XXIV:6 u l-Artikolu XXVIII tal-Ftehim Ġenerali
dwar it-Tariffi u l-Kummerċ tal-1994 (GATT) rigward il-modifika fl-Iskedi
tar-Repubblika tal-Bulgarija u r-Rumanija matul l-adeżjoni tagħhom
mal-Unjoni Ewropea, għandi l-unur nipproponi dan li ġej:
1.         L-Unjoni
Ewropea għandha tinkorpora fl-iskeda tagħha, għat-territorju
doganali tal-UE 27, il-konċessjonijiet li jinsabu fl-iskeda
tal-UE 25 b'dawn il-modifiki li ġejjin:
Dwar il-linja tariffarja 0703 20 00
żid 12 375 tunnellata mal-allokazzjoni għar-Repubblika Popolari
taċ-Ċina skont il-kwota tar-rata tariffarja tal-UE għat-tewm,
filwaqt li tinżamm ir-rata preżenti fil-kwota ta' 9,6 %.
Żid 800 tunnellata (piż nett bla
ilma) mal-allokazzjoni għar-Repubblika Popolari taċ-Ċina skont
il-kwota tar-rata tariffarja tal-UE għall-faqqiegħ tal-ispeċi
agaricus, preparat jew ippriservat b'mod ieħor għajr fil-ħall
(numru tat-tariffa tal-prodott 2003 10 30, mir-rata tal-kwota
18,4+EUR 222,0/100 kg/net eda) u għall-faqqiegħ
tal-ġeneru agaricus, ippriservat jew ippriservat b'mod ieħor
għajr fil-ħall (numru tat-tariffa tal-prodott 2003 10 20,
mir-rata tal-kwota 18,4+EUR 191,0/100 kg/net eda), fil-kwota tar-rata
23 %; inklużjoni tal-linja tariffarja 0711 51 00 (mir-rata
tal-kwota 9,6+EUR 191/100 kg/net eda) fil-kwota.
Oħloq kwota tar-rata tariffarja ta'
2 026 tunnellata (erga omnes) għaċ-ċikkulata b'rata
fil-kwota ta' 38 % (numri tat-tariffa tal-prodott 1806 20,
1806 31, 1806 32 u 1806 90).
Oħloq kwota tar-rata tariffarja ta'
2 289 tunnellata (erga omnes) għall-prodotti tal-ħelu b'rata
fil-kwota ta' 35 % (numru tat-tariffa tal-prodott 1704).
Oħloq kwota tar-rata tariffarja ta'
409 tunnellati (erga omnes) għall-gallettini b'rata fil-kwota ta'
40 % (numru tat-tariffa tal-prodott 1905 90).
2.         Ir-Repubblika
Popolari taċ-Ċina taċċetta l-approċċ tal-Unjoni
Ewropea għall-kalkolu skont il-bażi netta tal-kwoti tar-rata
tariffarja bħala mod biex tikkonforma mal-obbligi tal-GATT tal-UE 25
u ma' dawk tar-Repubblika tal-Bulgarija u r-Rumanija wara t-tkabbir riċenti
tal-Unjoni Ewropea. 
L-Unjoni Ewropea u r-Repubblika Popolari
taċ-Ċina għandhom jgħarrfu lil xulxin bit-tlestija
tal-proċeduri interni tagħhom għad-dħul fis-seħħ
tal-ftehim. Il-ftehim għandu jidħol fis-seħħ fi żmien
14-il jum wara d-data tal-wasla tal-aħħar notifika. 
Napprezza jekk tikkonferma li l-Gvern
tiegħek jaqbel mal-kontenut ta' din l-ittra. Jekk dan ikun il-każ,
din l-ittra u l-konferma tiegħek għandhom flimkien jikkostitwixxu
Ftehim f'għamla ta' Skambju ta' Ittri bejn l-Unjoni Ewropea u r-Repubblika
Popolari taċ-Ċina.
Dejjem tiegħek,
Għall-Unjoni
Europea
B.
Ittra mingħand ir-Repubblika Popolari taċ-Ċina
Post,
data
Sinjur, 
Għandi l-unur ngħarrfek li
rċevejt l-ittra tiegħek ta' …, li tgħid hekk:
"Wara
negozjati skont l-Artikolu XXIV:6 u l-Artikolu XXVIII tal-Ftehim
Ġenerali dwar it-Tariffi u l-Kummerċ tal-1994 (GATT) rigward
il-modifika fl-Iskedi tar-Repubblika tal-Bulgarija u tar-Rumanija matul
l-adeżjoni tagħhom mal-Unjoni Ewropea, għandi l-unur nipproponi
dan li ġej:
1.         L-Unjoni
Ewropea għandha tinkorpora fl-iskeda tagħha, għat-territorju
doganali tal-UE 27, il-konċessjonijiet li jinsabu fl-iskeda
tal-UE 25 b'dawn il-modifiki li ġejjin:
Dwar il-linja tariffarja 0703 20 00
żid 12 375 tunnellata mal-allokazzjoni għar-Repubblika
Popolari taċ-Ċina skont il-kwota tar-rata tariffarja tal-UE
għat-tewm, filwaqt li tinżamm ir-rata preżenti fil-kwota ta'
9,6 %.
Żid 800 tunnellata (piż nett bla
ilma) mal-allokazzjoni għar-Repubblika Popolari taċ-Ċina skont
il-kwota tar-rata tariffarja tal-UE għall-faqqiegħ tal-ispeċi
agaricus, preparat jew ippriservat b'mod ieħor għajr fil-ħall
(numru tat-tariffa tal-prodott 2003 10 30, mill-kwota tar-rata
18,4+EUR 222,0/100 kg/net eda) u għall-faqqiegħ
tal-ġeneru agaricus, ippriservat jew ippriservat b'mod ieħor
għajr fil-ħall (numru tat-tariffa tal-prodott 2003 10 20,
mill-kwota tar-rata 18,4+EUR 191,0/100 kg/net eda), fil-kwota
tar-rata 23 %; inklużjoni tal-linja tariffarja 0711 51 00
(mir-rata tal-kwota 9,6+EUR 191/100 kg/net eda) fil-kwota.
Oħloq kwota tar-rata tariffarja ta'
2 026 tunnellata (erga omnes) għaċ-ċikkulata b'rata
fil-kwota ta' 38 % (numri tat-tariffa tal-prodott 1806 20,
1806 31, 1806 32 u 1806 90).
Oħloq kwota tar-rata tariffarja ta'
2 289 tunnellata (erga omnes) għall-prodotti tal-ħelu
b'rata fil-kwota ta' 35 % (numru tat-tariffa tal-prodott 1704).
Oħloq kwota tar-rata tariffarja ta'
409 tunnellati (erga omnes) għall-gallettini b'rata fil-kwota ta'
40 % (numru tat-tariffa tal-prodott 1905 90).
2.         Ir-Repubblika
Popolari taċ-Ċina taċċetta l-approċċ tal-Unjoni
Ewropea għall-kalkolu skont il-bażi netta tal-kwoti tar-rata
tariffarja bħala mod biex tikkonforma mal-obbligi tal-GATT tal-UE 25
u ma' dawk tar-Repubblika tal-Bulgarija u r-Rumanija wara t-tkabbir
riċenti tal-Unjoni Ewropea. 
L-Unjoni Ewropea u r-Repubblika Popolari
taċ-Ċina għandhom jgħarrfu lil xulxin bit-tlestija
tal-proċeduri interni tagħhom għad-dħul fis-seħħ
tal-ftehim. Il-ftehim għandu jidħol fis-seħħ fi żmien
14-il jum wara d-data tal-wasla tal-aħħar notifika. 
Napprezza jekk tikkonferma li l-Gvern
tiegħek jaqbel mal-kontenut ta' din l-ittra. Jekk dan ikun il-każ,
din l-ittra u l-konferma tiegħek għandhom flimkien jikkostitwixxu
Ftehim f'għamla ta' Skambju ta' Ittri bejn l-Unjoni Ewropea u r-Repubblika
Popolari taċ-Ċina."
B'dan għandi l-unur nesprimi l-qbil
tal-Gvern tiegħi ma' din l-ittra.
F'isem
ir-Repubblika Popolari taċ-Ċina